TESLA
మెగా వేడుకతో టెస్లామోడల్‌3 విడుదల
న్యూఢిల్లీ, జూలై 31: : అమెరికాలోని శాన్‌ఫ్రాన్సిస్కోకు చెందిన టెస్లా మోటార్స్‌ తన కొత్త మోడల్‌3 కార్‌ను మొదటి 30మంది కస్టమర్లకు విడుదలచేసింది. కంపెనీ వ్యవస్థాపకులు ఎలాన్‌ మస్క్‌ ఈ కార్యక్రమాన్ని మెగా వేడుకగా నిర్వహించారు. టెస్లాకారు 35వేల డాలర్లుగా నిలిచింది. మోడల్‌3 ప్రాజెక్టుపై ఎలాన్‌మస్క్‌ విశేషంగా కృషిచేసారు. ఈ కారుడిజైన్‌కు ఎంతో శ్రమించామని, ఈ ధరలవద్ద ఇంతమంచికారు ప్రపంచంలో లభించే అవకాశమేలేదన్నారు. 0.60ఎంపిహెచ్‌ నుంచి 5.6సెకన్లకు స్పీడు పెరుగుతుంది. 354 కిలోమీటర్ల వేగానికిసైతం అందుకుంటుంది. టెస్లామోడల్‌3 లాంగ్‌రేంజ్‌ వెర్షన్‌తో కూడా వస్తోంది. 500 కిలోమీటర్ల వేగం రేంజితో ఉన్న ఈ కార్లు 44వేల డాలర్లుగా ఉన్నాయి. ఎనిమిది కెమేరాలు, 12 అల్ట్రాసోనిక్‌ సెన్సార్లతో ఈ కార్లు వస్తున్నాయి. టెస్లా కంపెనీ ఏడాదికి ఐదు లక్షల కార్లు విక్రయిస్తుంది. లెక్సస్‌, బిఎండబ్ల్యు, మెర్సిడిస్‌ బెంజ్‌లకు పోటీగా ఉంటుందని అంచనా. మోడల్‌3 కార్లను 2.50 లక్షల వరకూ ఉత్పత్తిచేస్తామని ఎలాన్‌ మస్క్‌ వెల్లడించారు. ఉత్పత్తి విధానాన్ని కూడా సరళీకృతంచేసామని ఆయన అన్నారు. టెస్లా మోడల్‌3 కార్లకోసం 200కోట్ల డాలర్లను ఖర్చుచేసిందని ఆయన అన్నారు. అంతేకాకుండా టెస్లా భారత్‌ మార్కెట్‌ లోకి ప్రవేశించేందుకు యోచిస్తోంది. మోడల్‌3ని భారత్‌లోనే ఉత్పత్తిచేసి మార్కెట్‌చేసే యోచనతో ఉంది. భారత్‌తోపాటు మరికొన్ని వర్ధమాన దేశాల్లో వీటిని ఉత్పత్తి చేస్తుంది. ఇప్పటివరకూ టెస్లా విద్యుత్‌ వాహనాలనే ఉత్పత్తి చేసింది. మోడల్‌3తో కొత్తగా మాస్‌మార్కెట్‌ విభాగానికి వస్తోంది. ప్రస్తు తం నష్టాల్లోనడుస్తున్న కంపెనీ తన భవిష్యత్తును మరింత ప్రకాశింపచేసుకునేదిశగా అడుగులువేస్తోంది.
===